# Marca de garantia

Una marca de garantia és una tipologia de marca que certifica les característiques comunes dels productes i serveis elaborats o distribuïts per persones degudament autoritzades i controlades pel titular de la marca. Està regulada per les lleis de l'Estat Espanyol. Aquesta certificació l'emet el titular de la marca de garantia. La seva peculiaritat rau en el fet que és utilitzada per una pluralitat d'empreses sota el control i l'autorització del titular de la marca.

## Reglament d'ús

Totes les marques de garantia han de tenir un reglament d'ús on s'indiquin les persones que estan autoritzades a utilitzar la marca, les característiques comunes dels productes o serveis que se certifiquen, la manera com es verifiquen aquestes característiques, els controls i la vigilància de l'ús de la marca que s'efectuen, les responsabilitats en les quals es pugui incórrer per l'ús inadequat de la marca i el cànon que, si s'escau, s'exigeix als qui utilitzin la marca. Aquest reglament ha ser públic i consultable per tothom.

## Normativa d'aplicació

Les marques de garantia es regeixen per les següents lleis i decrets:
* Llei 17/2001, de 7 de desembre, de marques. En el Títol VII Marques col·lectives i marques de garantia, concretament al capítol II Marques de garantia.
* Reial decret 687/2002, de 12 de juliol de 2002, pel qual s'aprova el Reglament per a l'execució de la Llei 17/2001, de 7 de desembre, de marques. Concretament al capítol VI.

## Registre

El Registre de marques té caràcter únic a tot el territori de l'Estat Espanyol, l'Oficina Espanyola de Patents i Marques n'és l'organisme competent. Es poden presentar les sol·licituds de forma telemàtica a la seu electrònica. A Catalunya també es poden registrar les sol·licituds a l'Oficina de Gestió Empresarial de Barcelona de la Generalitat de Catalunya, però aquesta només actua com a registre oficial, ja que la Generalitat no té competència en la matèria.

## Marques de garantia alimentàries

En relació a les marques de garantia de productes agroalimentaris que existeixen a Catalunya tenim constància de les següents:
* Coca de Llavaneres
* Gamba de Palamós
* Marca Q: marca de qualitat alimentària de la Generalitat de Catalunya.
* Pèsol de Llavaneres
* Productes de l'Empordà
* Producte del Ripollès
* Productes del Solsonès
* Productes dera Val d'Aran
* Tòfona de la Baronia de Rialb

## Altres marques de garantia

* CATFOREST-producte forestal Catalunya

## Enllaços externs

* Web Oficina Espanyola de Patents i Marques
* Web Oficina de Gestió Empresarial de la Generalitat de Catalunya

## Referències

* ↑ Quants tipus de marques existeixen?. Oficina Espanyola de Patents i Marques. Arxivat 2015-04-03 a Wayback Machine.
* ↑ «Llei 17/2001, de 7 de desembre, de marques (BOE 294, de 8-12-2001)». Butlletí Oficial de l'Estat, 01-01-2001 [Consulta: 24 agost 2015].
* ↑ «¿Qué son las Marcas Colectivas y de Garantía?». Zárol patentes y marcas, SLL.. [Consulta: 25 agost 2015].
* ↑ «Marca de Garantia Productes de l'Empordà». Consell Comarcal del Baix Empordà. [Consulta: 25 agost 2015].
* ↑ «Article 74 de la Llei 17/2001, de 7 de desembre, de marques (BOE 294, de 8-12-2001)». Butlletí Oficial de l'Estat, 01-01-2001 [Consulta: 24 agost 2015].
* ↑ «Reial decret 687/2002, de 12 de juliol 2002, pel qual s'aprova el Reglament per a l'execució de la Llei 17/2001, de 7 de desembre, de marques(capítol VI)». Butlletí Oficial de l'Estat, 12-07-2002 [Consulta: 25 agost 2015].
* ↑ «Article 1 de la Llei 17/2001, de 7 de desembre, de marques (BOE 294, de 8-12-2001)». Butlletí Oficial de l'Estat, 01-01-2001 [Consulta: 24 agost 2015].
* ↑ «Marques i Patents. Web Canal Empresa». Generalitat de Catalunya. [Consulta: 25 agost 2015].
* 1 2 «El pèsol i la coca de Llavaneres, productes de garantia». Ajuntament de Sant Andreu de Llavaneres. Arxivat de l'original el 24 de setembre 2015. [Consulta: 25 agost 2015].
* ↑ «Marca de Garantia Gamba de Palamós». Museu de la Pesca de Palamós. Arxivat de l'original el 2016-03-03. [Consulta: 25 agost 2015].
* ↑ «Marca de qualitat agroalimentària (Marca Q)». Departament d'Agricultura, Ramaderia, Pesca i Alimentació. Arxivat de l'original el 23 de desembre 2015. [Consulta: 25 agost 2015].
* ↑ «Productes de l'Empordà». Consell Comarcal del Baix Empordà. Arxivat de l'original el 19 de desembre 2014. [Consulta: 25 agost 2015].
* ↑ «Marca de garantia». Marca de garantia Productes del Ripollès. Arxivat de l'original el 14 de febrer 2016. [Consulta: 25 agost 2015].
* ↑ «Productes del Solsones, d'aquí i de qualitat!». Consell Comarcal del Solsonés. [Consulta: 25 agost 2015].
* ↑ «Productes Val d'Aran – Era Marca de Garantia». Conselh Generau d'Aran. [Consulta: 25 agost 2015].
* ↑ «TÒFONA de la BARONIA de RIALB». Ajuntament Baronia de Rialb. Arxivat de l'original el 28 d’agost 2015. [Consulta: 25 agost 2015].
* ↑ «CATFOREST-producte forestal Catalunya». Associació Catalana Promotora de la Certificació Forestal. Arxivat de l'original el 3 de març 2016. [Consulta: 26 agost 2015].